- România şi-a aflat prima adversară de la EURO 2024
- Ucraina, victorie la limită cu Islanda
- România – Columbia, marţi, 21:30, în direct pe Antena 1 şi în AntenaPLAY
România – Ucraina va fi meciul de debut al naţionalei de la EURO 2024. "Tricolorii" vor debuta la turneul final din Germania contra ucrainenilor, după ce aceştia au eliminat-o pe Islanda, la baraj.
România a fost repartizată în Grupa E de la Campionatul European. "Tricolorii" se vor mai duela cu Belgia şi Slovacia, pe lângă Ucraina.
România – Ucraina, meciul de debut al naţionalei de la EURO 2024
România se va duela cu Ucraina pe 17 iunie, în a treia zi a Campionatului European din Germania. Partida se va disputa pe Allianz Arena, stadionul celor de la Bayern Munchen.
Ulterior, la cinci zile distanţă, pe 22 iunie, România se va duela cu echipa favorită din grupă, Belgia. Meciul "de foc" se va desfăşura la Koln, pe arena Rhein Energie, de la ora 22:00.
În ultimul meci al grupei, România se va duela cu Slovacia. Această confruntare se va desfăşura pe 26 iunie, de la ora 19:00, pe arena Waldstadion, din Frankfurt.
În cazul în care România va câştiga grupa de la EURO 2024, se va duela în optimi cu locul trei al unei dintre grupele A, B, C sau D. Dacă "tricolorii" vor încheia grupa pe locul secund, atunci vor da piept cu ocupanta locului secund din Grupa D, grupă formată din Olanda, Austria, Franţa şi Polonia-Ţara Galilor.
În cazul în care România se va califica în optimi, de pe locul trei din grupă, atunci ar putea da piept cu câştigătoarea Grupei B sau C.
România s-a calificat la EURO 2024, după ce a câştigat grupa preliminară. "Tricolorii" au încheiat neînvinşi, în ultimul meci reuşind să învingă Elveţia cu 1-0, pe Arena Naţională.
România, primul duel cu Ucraina la un turneu final
România se va afla pentru prima dată faţă-n faţă cu Ucraina, la un turneu final. Ucrainenii şi-au asigurat prezenţa la Campionatul European din Germania, după ce au eliminat Islanda, la baraj, câştigând partida cu 2-1.
România şi Ucraina s-au duelat ultima dată în 2016, într-un meci amical. La momentul respectiv, ucrainenii s-au impus cu 4-3, într-un meci care s-a disputat la Torino. Torje, Alibec şi Stanciu punctau pentru "tricolori", iar Zozulya, Zinchenko, Konoplyanka şi Yarmolenko punctau pentru adversari.
România a câştigat primele două dueluri amicale cu Ucraina. În 2002, "tricolorii" se impunea cu 4-1, iar în 2003 se impuneau cu 2-0.
Cele două echipei s-au mai întâlnit şi în 2010, tot într-un meci amical, câştigat de Ucraina cu 3-2. Un an mai târziu, "tricolorii" erau învinşi la penalty-uri de ucraineni, la un turneu internaţional disputat în Cipru.
La ultimul Campionat European, cel din 2020, Ucraina a avut un parcurs remarcabil. Ucrainenii au ajuns până în sferturile turneului final, unde au fost eliminaţi de Anglia. Englezii s-au impus categoric, scor 4-0.